
MESAJ
                   Către  Partidele politice  şi politicienii din România                                                       

  Spre ştiinţă : Mass-media ş.a
Motto :  a)”…uniţi-vă cu poporul toţi, preoţi, nobili, cetăţeni, ostaşi, învăţaţi şi vă sfătuiţi într-un cuget asupra mijloacelor reînvierii naţionale,pentru că toţi sunteţi fii ai aceleiaşi mame şi cauza este comună “.. (Simion Bărnuţiu – Blaj, 2/14 mai 1848)

b) „ „. Unicul dor al vieţii mele fiind să-mi văd naţiunea mea fericită... tare crezând că luptătorii cu arma legii vor scoate drepturile Naţiunii mele „(Avram Iancu,-„Ultima mea voinţă „–Câmpeni,1850)
1.  Frământările şi crizele interne şi  externe - politice, economice, sociale şi morale-

nu ar trebui să abată atenţia de la  obligaţia societăţii noastre şi a fiecăruia dintre noi de a cunoaşte şi de a  cinsti cum se cuvine eroii ,martirii şi luptătorii din toate timpurile pentru binele neamului , de a celebra evenimentele ,faptele şi personalităţile  care au avut un rol hotărâtor în soarta românilor şi a României..

2.  În acest an, 2012 se vor împlini  140 de ani de la moartea Eroului Naţional Avram Iancu, iar peste doi ani, în 2014, vom aniversa 190 de ani de la naşterea sa . A nu-l cunoaşte, sau a-l neglija pe Avram Iancu şi oastea sa voluntară de apărare a gliei străbune înseamnă a nu cunoaşte sau a neglija Transilvania, iar a neglija Transilvania înseamnă a neglija  cauza românilor şi a României în general.

3.  Spre Dumneavoastră - partide şi oameni politici, guvernanţi sau aleşi, aflaţi la putere sau în opoziţie, în parlament, guvern, prefecturi, consilii, primării, institute , instituţii-  îşi îndreaptă astăzi cetăţenii şi întreaga Românie nădejdea spre mai bine, de „a scoate cu arma legii” „drepturile Naţiunii”, unele neîmplinite de prea multă vreme ;   nu ar trebui dezamăgiţi. De aceea permiteţi-ne să Vă înaintăm spre analiză, decizie, şi mai ales spre ducere la împlinire, unele deziderate  dintre care menţionăm :
     3.1 instituirea şi acordarea post-mortem lui Avram Iancu şi prefecţilor săi a titlului de „Erou al Revoluţiei Române de la 1848-1849 din Transilvania” ;
      3.2. acordarea lui Avram Iancu, post-mortem, a unor distincţii naţionale cum ar fi Ordinul Steaua României; Ordinul Mihai Viteazul . 
      3.3. realizarea celor 22 de propuneri cuprinse în paginile 3, 4 şi 5 din Revista nr.5 „Ţara Iancului” , pe care v-o înaintăm alăturat prin poştă (sau vezi www.taraiancului.ro). 
 4. Vă rugăm să binevoiţi a ne informa care dintre propunerile menţionate la pct.3 de mai sus le veţi cuprinde, în vederea finalizării, în programul Dvs. electoral, de guvernare şi/sau de iniţiativă legislativă. 
5. Permiteţi-ne de asemenea să vă reamintim că în perioada 2012-2019 vom aniversa/comemora, celebra şi alte evenimente importante ale românilor din Transilvania şi nu numai, care desigur cer din timp pregătiri adecvate, unele presupunând  un larg consens naţional ,dintre care enumerăm: 

5.1. în anul 2012 :

a)  220 de ani de la Supplex Libellus Valachorum Transilvaniae (II) înaintat împăratului   Leopold al II-lea şi Curţii din Viena ( 30.03.1792 ) ;

b) 120 de ani de la Memorandumul înaintat la Viena împăratului Franz Joseph (28.V.1892) de către o delegaţie ce număra 300 de români.
5.2. în anul 2013 : 
a) 165 de ani de la începerea, sub conducerea lui Avram Iancu, a Revoluţiei Române şi a Războiului de apărare a Transilvaniei împotriva invaziei abia înfiinţatului stat maghiar ,cu preţul a 200 de sate distruse,a nenumăratelor silnicii şi a 40.000 de vieţi româneşti jertfite; 
b)  150 de ani de la moartea lui Simion Bărnuţiu (16/28.05.1863) , prea devreme uitat, a cărei gândire,atitudine şi operă ar trebui bine cunoscute în şcoli şi politică. 
5.3. în anul 2014 :

     a) 230 de ani de la începerea Revoluţiei lui Horia, Cloşca şi Crişan (noi.1784);
     b) 120 de ani de la faimosul Proces al Memorandumului ( aprilie-mai 1894) în care au  fost                          .    condamnati pe nedrept 14  fruntaşi români la 32 de ani de temniţă ungurească;
     b)  70 de ani de la Eliberarea Ardealului de Nord (oct.1944);

5.4. în anul 2015 :  230 de ani de la tragerea pe roată a lui Horia, Cloşca şi Crişan (febr1785) ;

5.5. în anul 2017 : 580 de ani de la Unio Trium Nationum (1437),alianţa nobililor maghiari, saşi şi secui contra românilor ardeleni ,care deşi numeric majoritari au fost declaraţi oficial “toleraţi”, fără drepturi civile (“durerile pe care le-a stors “unirea” le-am putea cunoaşte numai dacă s-ar scula  românii din morminte cu lacrimile pe faţă “- Simion Bărnuţiu) ; 
5.6. în anul 2018:  100 de ani de la Proclamarea Marii Uniri în Cetatea lui Mihai Viteazul Unificatorul (1 dec.1918);

5.7. în anul 2019:  100 de ani de la înlăturarea din Ardeal a comunismului terorist ungar a lui Bela Kun şi de la cucerirea Budapestei de către armata română şi voluntari, după lupte, jertfe şi pierderi deosebite. (martie – august 1919).

  6. Dacă nu ar fi existat o  luptă permanentă de veacuri a cetăţenilor români de bună credinţă ( români, chiar saşi, secui şi maghiari ), pornind  de la petiţii şi Memorandumuri la Răscoale, Revoluţii şi Războaie, astăzi mai era Transilvania unită cu România ?? Să nu uităm însă că cei 90 de ani de Unire cu ţara nu pot compensa tiraniile din lunga perioadă de sclavie de o mie de ani a Ardealului şi românilor săi şi nici să anihileze excesele rasiste şi autonomiste cotidiene ale unor maghiari nostalgici. Marea Unire nu s-a produs dintr-un moft. Ea are în spate 1000 de ani de lupte şi un milion de vieţi jertfite ; politicienii şi guvernanţii de toate culorile şi din toate vremurile credem că ar trebui să  cunoască , să respecte, să împlinească şi să omagieze cu sfinţenie lupta, principiile şi hotărârile desfăşurate timp de secole  care au constituit fundamentul Marii Uniri. Capul lui Vodă Mihai Viteazul, retezat prin trădare şi uneltiri străine, ne judecă şi ne îndeamnă şi astăzi la vigilenţă şi înţelepciune. La fel tragediile din 1940 de la Ip şi Treznea.
           În aşteptarea atitudinii şi răspunsului Dumneavoastră,Vă mulţumim .
           Cu aleasă consideraţie, 
Preşedinte,

Ioan Paul Mărginean
